  Виталий Пронин  Миымен ӵошатыса, июле йӧл поттон республикаын шӧдскымон будылӥз. Уй-нунал ӵоже люкаське вал 17 сюрс центнерлэсь ятыр (планэн 18 сюрс 162 центнер чакламын вал).  Но сӥзьыл матэктэмъя йӧл синӥз. Табере чакламлэсь 2 сюрс центнерлы ӧжытгес люкаське. 2009-тӥ арын та дырлы республика кыскылӥз 13 сюрс 800 центнер котырын, кылем арын - 13 сюрс 560  центнер.Али план быдэстӥське 84 процентлы. Огез ёрос но чакламъя йӧл уг кыскы. 91 процентлы планзэс быдэсто Вавож, Пичи Пурга но Якшур-Бӧдья ёросъёсысь пудо утисьёс. 72 процентлы гинэ - кизнеръёс.Котькуд скалэз лыдэ басьтыса, та дырлы шаерамы нунал ӵоже люкаське 14 килограмм (2010-тӥ арын 12,4 килограмм вал). Ёросъёсъя но пӧртэмесь лыдпусъёс. Кылсярысь, вавожъёс кыско 18 килограмм, нош кизнеръёс - 9,8 гинэ.Йӧл ӝутон вылысь тросаз хозяйствоосын жалем сиёнъёсын тырмытэм гуоссэс усьтыло ни. Силос но сенаж трос йӧл сётыто, нош туэ та сиён тырмыт дасямын.Кылем арен ӵошатыса, 404 йырлы кулэсмемын скал уллё. Нош 2009-тӥ арез учкыса, 2 сюрс 493 йырлы. 300 йырлы кулэстӥллям скалъёссэс фермер-крестьян хозяйствоос. Куд-ог кивалтӥсьёс оскыто, ар пумозь пудозы йылоз шуыса.Иван Аркашев.   